**Dėl vietos gyventojų apklausos organizavimo rengiant Rokiškio miesto teritorijos administracinės ribos keitimo planą**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, 37 straipsnio 2 dalimi, 38 straipsnio 1 dalies 1 punktu, Lietuvos Respublikos teritorijos administracinių vienetų ir ribų įstatymo 10 straipsniu ir 13 straipsnio 3 dalimi, Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių, patvirtintų Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“, 24, 35, 36 ir 38 punktais, Rokiškio rajono savivaldybės tarybos 2013 m. kovo 29 d. sprendimu Nr. TS-5.94 „Dėl Savivaldybės tarybos veiklos reglamento dalinio pakeitimo ir Vietos gyventojų apklausos tvarkos aprašo patvirtinimo“ bei atsižvelgdama į gyventojų prašymus patikslinti Rokiškio miesto teritorijos administracinę ribą, Rokiškio rajono savivaldybės taryba nusprendžia:

1. Pavesti Rokiškio rajono savivaldybės administracijos direktoriui organizuoti konsultavimąsi su Rokiškio miesto bei Rokiškio kaimiškosios gyventojais, vykdant jų apklausą dėl Rokiškio miesto teritorijos administracinės ribos keitimo.

2. Nustatyti:

2.1. apklausos teritorija – Rokiškio miestas bei Rokiškio kaimiškoji seniūnija;

2.2. apklausos tikslas – sužinoti vietos gyventojų nuomonę dėl Rokiškio miesto teritorijos administracinės ribos keitimo pagal parengtą planą;

2.3. apklausos laikas ir vieta – nuo 2018 m. kovo 29 d. iki gegužės 29 d. Rokiškio miesto bei Rokiškio kaimiškosios seniūnijos administraciniame pastate (Respublikos g. 94), miesto ir seniūnijos viešosiose vietose, gyvenamosiose patalpose;

2.4. apklausos apimtis – ne mažiau kaip 5 procentai apklausos teritorijos gyventojų, turinčių teisę dalyvauti apklausoje;

2.5. apklausos būdas – tiesioginis gyventojų nuomonės įrašymas gyventojų apklausos biuleteniuose (pridedama);

2.6. apklausai teikiamo klausimo tekstas:

2.6.1. „Pritariu“ („Nepritariu“), kad Rokiškio miesto teritorijos administracinė riba būtų pakeista pagal parengtą planą“.

3. Patvirtinti gyventojų apklausos biuletenį (pridedama).

4. Sudaryti gyventojų apklausos komisiją:

Danguolė Kondratenkienė – Rokiškio rajono savivaldybės administracijos direktoriaus pavaduotoja, komisijos pirmininkė;

Danguolė Dagienė – Architektūros ir urbanistikos skyriaus vedėja;

Regina Strumskienė – Juridinio ir personalo skyriaus vedėja;

Ingrida Trumpaitė – Architektūros ir urbanistikos skyriaus vyriausioji specialistė, komisijos sekretorė;

Dalia Janulienė – Rokiškio kaimiškosios seniūnijos seniūnė;

Egidijus Žaliauskas – Rokiškio miesto seniūno pavaduotojas;

Dalia Ziemelienė – Bajorų seniūnaitė;

Danutė Kirstukienė – Kavoliškio seniūnaitė;

Stasys Mekšėnas – Rokiškio miesto seniūnaitis (I seniūnaitija);

Gediminas Kriovė – Rokiškio miesto seniūnaitis (II seniūnaitija);

Valdas Nauburaitis – Rokiškio miesto seniūnaitis (IV seniūnaitija);

Nijolė Jurevičiūtė – Rokiškio miesto seniūnaitis (V seniūnaitija);

Ala Sketerienė – Rokiškio miesto seniūnaitis (VI seniūnaitija);

Audrius Dilys – Rokiškio miesto seniūnaitis (VII seniūnaitija);

Saulius Limontas – Rokiškio miesto seniūnaitis (VIII seniūnaitija).

5. Apklausos rezultatus ne vėliau kaip per 5 darbo dienas po apklausos pabaigos pateikti Rokiškio rajono savivaldybės administracijos direktoriui ir paskelbti per vietines visuomenės informavimo priemones.

6. Šį sprendimą paskelbti vietos spaudoje bei Rokiškio rajono savivaldybės interneto svetainėje.

###### Sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Antanas Vagonis

Ingrida Trumpaitė

PATVIRTINTA

Rokiškio rajono savivaldybės tarybos

2018 m. kovo 23 d. sprendimu Nr. TS-

**GYVENTOJŲ APKLAUSOS BIULETENIS**

**DĖL ROKIŠKIO MIESTO TERITORIJOS ADMINISTRACINĖS RIBOS KEITIMO**

Klausimas:Pritariu (nepritariu), kad Rokiškio miesto teritorijos administracinė riba būtų pakeista pagal parengtą planą**.**

|  |  |  |  |  |
| --- | --- | --- | --- | --- |
| **Eil.**  **Nr.** | **Vardas, pavardė** | **Adresas** | **Parašu patvirtintas atsakymas** | |
| **Pritariu** | **Nepritariu** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |
| 15. |  |  |  |  |
| 16. |  |  |  |  |
| 17. |  |  |  |  |
| 18. |  |  |  |  |
| 19. |  |  |  |  |
| 20. |  |  |  |  |
| 21. |  |  |  |  |
| 22. |  |  |  |  |
| 23. |  |  |  |  |
| 24. |  |  |  |  |
| 25. |  |  |  |  |
| 26. |  |  |  |  |
| 27. |  |  |  |  |
| 28. |  |  |  |  |
| 29. |  |  |  |  |
| 30. |  |  |  |  |
| 31. |  |  |  |  |
| 32. |  |  |  |  |
| 33. |  |  |  |  |

Apklausos komisijos narys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (parašas)

Rokiškio rajono savivaldybės tarybai

**Dėl vietos gyventojų apklausos organizavimo rengiant Rokiškio miesto teritorijos administracinės ribos keitimo planą**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Organizuoti konsultavimąsi su Rokiškio miesto bei Rokiškio kaimiškosios seniūnijos gyventojais, vykdant jų apklausą dėl Rokiškio miesto teritorijos administracinės ribos keitimo. Rokiškio miesto teritorijos administracinės ribos keitimo plano rengėja yra UAB „Urbanistika“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos teritorijos administracinių vienetų ir ribų įstatymas, Administracinių vienetų ir gyvenamųjų vietovių teritorijų ribų ir pavadinimų tvarkymo taisyklės, patvirtintos Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“, Rokiškio rajono savivaldybės tarybos 2013 m. kovo 29 d. sprendimas Nr. TS-5.94 „Dėl savivaldybės tarybos veiklos reglamento dalinio pakeitimo ir vietos gyventojų apklausos tvarkos aprašo patvirtinimo“.

**Sprendimo projekto esmė.**

Šio sprendimo projektu siūloma pritarti Rokiškio miesto bei Rokiškio kaimiškosios seniūnijos vietos gyventojų apklausai, rengiant Rokiškio miesto teritorijos administracinės ribos keitimo planą.

Gyventojams pateikiamas apklausos dėl Rokiškio miesto teritorijos administracinės ribos keitimo pagal parengtą planą lapas.

**Galimos pasekmės, priėmus siūlomą tarybos sprendimo projektą:**

**teigiamos** – atlikus konsultavimąsi su gyventojais vykdant apklausą, Lietuvos Respublikos vietos savivaldos įstatyme numatyta tvarka, Rokiškio rajono savivaldybės taryba, atsižvelgdama į atliktos apklausos rezultatus, galės svarstyti Rokiškio miesto administracinės ribos tikslinimo klausimą.

**neigiamos** – nėra.

**Finansavimo šaltiniai ir lėšų poreikis**.

Nėra.

**Kokia sprendimo nauda Rokiškio rajono gyventojams.**

Rokiškio miesto bei Rokiškio kaimiškosios seniūnijos gyventojai išreikš savo nuomonę dėl Rokiškio miesto administracinės ribos tikslinimo.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyr. specialistė Ingrida Trumpaitė